ΚΑΝΟΝΙΣΜΟΣ (ΕΚ) αριθ. 1713/95 ΤΗΣ ΕΠΙΤΡΟΠΗΣ της 13ης Ιουλίου 1995 για τη θέσπιση των λεπτομερειών εφαρμογής στον τομέα του γάλακτος και των γαλακτοκομικών προϊόντων, του καθεστώτος που προβλέπεται στις προσωρινές συμφωνίες σύνδεσης μεταξύ της Κοινότητας και των Βαλτικών Χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1275/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Εσθονίας, αφετέρου (1),

τον κανονισμό (ΕΚ) αριθ. 1276/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λετονίας, αφετέρου (2),

τον κανονισμό (ΕΚ) αριθ. 1277/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λιθουανίας, αφετέρου (3),

Εκτιμώντας:

ότι, στις 18 Ιουλίου 1994, υπογράφηκαν στις Βρυξέλλες και άρχισαν να ισχύουν την 1η Ιανουαρίου 1995, συμφωνίες ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Εσθονίας (4), της Δημοκρατίας της Λετονίας (5) και της Δημοκρατίας της Λιθουανίας (6), αφετέρου, οι οποίες στο εξής αποκαλούνται «συμφωνίες» 7

ότι πρέπει να εισαχθούν ορισμένες λεπτομέρειες για την εφαρμογή των διατάξεων της συμφωνίας σχετικά με τα γεωργικά προϊόντα 7

ότι οι εν λόγω κανονισμοί θέσπισαν καθεστώς μείωσης του ποσοστού των δασμών κατά την εισαγωγή ορισμένων προϊόντων, μεταξύ άλλων στον τομέα του γάλακτος και γαλακτοκομικών προϊόντων 7 ότι είναι αναγκαίο να θεσπιστούν οι λεπτομέρειες εφαρμογής, για να καταστεί δυνατή η διαχείριση αυτού του καθεστώτος 7 ότι οι λεπτομέρειες αυτές είναι είτε συμπληρωματικές είτε παρεκκλίνουν από τις διατάξεις του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος πιστοποιητικών εισαγωγής, ή εξαγωγής και προκαθορισμού των γεωργικών προϊόντων (7), όπως τροποποιήθηκε τελευταία από τον κανονισμό (ΕΚ) αριθ. 1199/95 (8) 7

ότι, για να εξασφαλιστεί η ορθή διαχείριση του όγκου των εισαγωγών, πρέπει, αφενός, να συνοδεύεται η αίτηση για χορήγηση πιστοποιητικού εισαγωγής από τη σύσταση εγγυήσεως και, αφετέρου, να καθορισθούν ορισμένοι όροι σχετικά με την υποβολή των αιτήσεων για τη χορήγηση πιστοποιητικών 7 ότι πρέπει, επίσης, να προβλεφθεί η κλιμάκωση όλων των καθορισθέντων ποσών κατά τη διάρκεια του έτους, και να καθορισθεί η διαδικασία χορήγησης πιστοποιητικών καθώς και η διάρκεια ισχύος τους 7

ότι πρέπει να εξασφαλισθεί κυρίως η πρόσβαση όλων των εισαγωγέων της Κοινότητας και η απρόσκοπη εφαρμογή, του μειωμένου ποσοστού δασμών για όλες τις εισαγωγές των εν λόγω προϊόντων σε όλα τα κράτη μέλη, μέχρι να διατεθούν οι προβλεπόμενες ποσότητες 7 ότι πρέπει να ληφθούν τα αναγκαία μέτρα για να εξασφαλισθεί η από κοινού αποτελεσματική διαχείριση αυτών των ποσοτήτων 7 ότι, λόγω κινδύνου κερδοσκοπίας κυρίως, η πρόσβαση των συναλλασσόμενων στο εν λόγω καθεστώς εξαρτάται από την τήρηση των προαναφερόμενων όρων 7 ότι ο τρόπος αυτός διαχείρισης απαιτεί τη στενή συνεργασία μεταξύ των κρατών μελών και της Επιτροπής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κάθε εισαγωγή στην Κοινότητα, η οποία πραγματοποιείται στα πλαίσια του καθεστώτος που προβλέπεται στο άρθρο 14 παράγραφος 2 των συμφωνιών με τη Λετονία και τη Λιθουανία και στο άρθρο 13 παράγραφος 2 της συμφωνίας με την Εσθονία των γαλακτοκομικών προϊόντων που υπάγονται στους κωδικούς που αναφέρονται στο παράρτημα Ι, υπόκειται στην προσκόμιση πιστοποιητικού εισαγωγής που ζητείται και εκδίδεται σύμφωνα με τους όρους του παρόντος κανονισμού.

Οι ποσότητες των προϊόντων που απολάβουν αυτού του καθεστώτος καθώς και το μειωμένο ποσοστό δασμών, εμφαίνεται στο εν λόγω παράρτημα Ι.

Άρθρο 2

Οι ποσότητες που αναφέρονται στο παράρτημα Ι εκτός από το γάλα και την κρέμα γάλακτος που υπάγεται στους κωδικούς ΣΟ 0402 29 99 κλιμακώνονται από την 1η Ιουλίου 1995 ως εξής:

- 50 % στη διάρκεια της περιόδου από 1ης Ιουλίου έως 30 Σεπτεμβρίου 1995,

- 50 % στη διάρκεια της περιόδου από 1ης Οκτωβρίου έως 31 Δεκεμβρίου 1995.

Οι ποσότητες που αναφέρονται στο παράρτημα Ι εκτός από το γάλα και την κρέμα γάλακτος που υπάγεται τον κωδικό ΣΟ 0402 29 99 κλιμακώνονται από 1ης Ιανουαρίου 1996 ως εξής:

- 25 % στη διάρκεια της περιόδου από 1ης Ιανουαρίου έως 31 Μαρτίου,

- 25 % στη διάρκεια της περιόδου από 1ης Απριλίου έως 30 Ιουνίου,

- 25 % στη διάρκεια της περιόδου από 1ης Ιουλίου έως 30 Σεπτεμβρίου,

- 25 % στη διάρκεια της περιόδου από 1ης Οκτωβρίου έως 31 Δεκεμβρίου.

Άρθρο 3

Τα πιστοποιητικά εισαγωγής που προβλέπονται στο άρθρο 1 υπόκεινται στους ακόλουθους κανόνες:

α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή υποβολής της αίτησης, μπορεί να αποδείξει, εφόσον γίνεται αποδεκτό από τις αρμόδιες αρχές των κρατών μελών, ότι ασκεί τουλάχιστον κατά τους τελευταίους δώδεκα μήνες εμπορική δραστηριότητα στον τομέα του κρέατος πουλερικών ή στον τομέα των αυγών 7 εντούτοις, καταστήματα λιανικής πώλησης ή εστιατόρια τα οποία πωλούν τα προϊόντα τους στους τελικούς καταναλωτές, αποκλείονται των οφελημάτων του εν λόγω καθεστώτος 7

β) η αίτηση για τη χορήγηση πιστοποιητικού μπορεί να περιλαμβάνει μόνον μία από τις ομάδες των κωδικών ΣΟ που αναφέρονται στο παράρτημα Ι του παρόντος κανονισμού, για ένα προϊόν που κατάγεται από μία μόνον από τις τρεις χώρες που καλύπτει ο κανονισμός αυτός.

Η αίτηση για τη χορήγηση πιστοποιητικού πρέπει να αφορά τουλάχιστον ένα τόνο και κατ' ανώτατο όριο το 25 % της διαθέσιμης ποσότητας της αντίστοιχης ομάδας, για την περίοδο που ορίζεται στο άρθρο 2 για την οποία κατατέθηκε η αίτηση για τη χορήγηση πιστοποιητικού 7

γ) η αίτηση για τη χορήγηση πιστοποιητικού και το πιστοποιητικό περιλαμβάνουν στη θέση 8 την ένδειξη της χώρας καταγωγής 7 το πιστοποιητικό δημιουργεί την υποχρέωση να γίνει εισαγωγή από την αναφερόμενη χώρα 7

δ) η αίτηση πιστοποιητικού περιλαμβάνει στη θέση 20 μία από τις ακόλουθες ενδείξεις:

- Reglamento (CE) n° 1713/95,

- Forordning (EF) nr. 1713/95,

- Verordnung (EG) Nr. 1713/95,

- Κανονισμός (ΕΚ) αριθ. 1713/95,

- Regulation (EC) No 1713/95,

- Rθglement (CE) n° 1713/95,

- Regolamento (CE) n. 1713/95,

- Verordening (EG) nr. 1713/95,

- Regulamento (CE) nΊ 1713/95,

- Asetus (EY) N:o 1713/95,

- Fφrordning (EG) nr 1713/95 7

ε) το πιστοποιητικό περιλαμβάνει στη θέση 24 μία από τις ακόλουθες ενδείξεις:

- Reducciσn del derecho de aduana establecida en el Reglamento (CE) n° 1713/95,

- Nedsζttelse, jf. forordning (EF) nr. 1713/95, af toldsatsen,

- Zollermδίigung gemδί der Verordnung (EG) Nr. 1713/95,

- Μείωση του δασμού όπως προβλέπεται από τον κανονισμό (ΕΚ) αριθ. 1713/95,

- Duty rate reduced in accordance with Regulation (EC) No 1713/95,

- Rιduction du taux de droit de douane prιvue par le rθglement (CE) n° 1713/95,

- Riduzione del dazio doganale a norma del regolamento (CE) n. 1713/95,

- Douanerecht verlaagd overeenkomstig Verordening (EG) nr. 1713/95,

- Reduηγo da taxa de direito aduaneiro prevista no Regulamento (CE) nΊ 1713/95,

- Vδhennetty tullimaksu asetuksen (EY) N:o 1713/95 mukaisesti,

- Nedsδttning av tullsatsen enligt fφrordning (EG) nr 1713/95.

Άρθρο 4

1. Οι αιτήσεις για τη χορήγηση πιστοποιητικών υποβάλλονται μόνον κατά το πρώτο δεκαήμερο κάθε περιόδου που ορίζεται στο άρθρο 2.

Ωστόσο, για την πρώτη περίοδο που αναφέρεται στο άρθρο 2 πρώτο εδάφιο οι αιτήσεις για τη χορήγηση πιστοποιητικών κατατίθεται κατά τη διάρκεια των δέκα πρώτων ημερών από την ένδειξη ισχύος του παρόντος κανονισμού.

2. Οι αιτήσεις για τη χορήγηση πιστοποιητικών γίνονται δεκτές μόνον εφόσον ο αιτών δηλώνει εγγράφως ότι, για την τρέχουσα περίοδο, δεν έχει υποβάλει και αναλαμβάνει την υποχρέωση να μην υποβάλει άλλες αιτήσεις όσον αφορά προϊόντα της ίδιας ομάδας στο κράτος μέλος στο οποίο έχει υποβληθεί η αίτηση ούτε σε άλλα κράτη μέλη 7 σε περίπτωση υποβολής από τον ίδιο ενδιαφερόμενο περισσοτέρων της μιας αιτήσεων που αφορούν προϊόντα της ίδιας ομάδας, καμία αίτησή του δεν γίνεται αποδεκτή.

3. Τα κράτη μέλη ανακοινώνουν στην Επιτροπή, την τρίτη εργάσιμη μέρα από εκείνη του τέλους της περιόδου υποβολής των αιτήσεων, τις αιτήσεις που υποβλήθηκαν για καθένα από τα προϊόντα που περιλαμβάνονται στο παράρτημα Ι. Η ανακοίνωση αυτή περιλαμβάνει τον κατάλογο των αιτούντων καθώς και τις ποσότητες που ζητούνται ανά κωδικό ΣΟ, καθώς και τις χώρες καταλόγου καταγωγής. Όλες οι ανακοινώσεις, συμπεριλαμβανομένων και των ανακοινώσεων «ουδέν», πραγματοποιούνται με τέλεξ ή με τέλεφαξ την αναφερόμενη εργάσιμη μέρα συμπληρώνοντας, στην περίπτωση που δεν έχει υποβληθεί καμία αίτηση, το έντυπο που περιλαμβάνεται στο παράρτημα ΙΙ, και, στην περίπτωση κατά την οποία έχουν υποβληθεί αιτήσεις, τα έντυπα, που περιλαμβάνονται στα παραρτήματα ΙΙ και ΙΙΙ του παρόντος κανονισμού.

4. Η Επιτροπή αποφασίζει το ταχύτερο δυνατόν τον τρόπο με τον οποίο μπορεί να δοθεί συνέχεια στις αιτήσεις που αναφέρονται στο άρθρο 3.

Εάν οι ποσότητες για τις οποίες τα πιστοποιητικά που έχουν αιτηθεί υπερβαίνουν ανά κωδικό και ανά χώρα προελεύσεως τις διαθέσιμες ποσότητες, η Επιτροπή καθορίζει ένα ενιαίο ποσοστό μείωσης των αιτούμενων ποσοτήτων. Εάν η ποσότητα που προκύπτει από την εφαρμογή αυτού του ποσοστού θεωρείται ανεπαρκής από τον αιτούντα, ο τελευταίος μπορεί να αρνηθεί τη χρήση του πιστοποιητικού. Στην περίπτωση αυτή ανακοινώνει την απόφασή του στην αρμόδια αρχή εντός προθεσμίας τριών ημερών μετά τη δημοσίευση της αποφάσεως που αναφέρεται στο προηγούμενο εδάφιο, ο οποίος αμέσως διαβιβάζει στην Επιτροπή τα στοιχεία που αφορούν αυτήν την άρνηση.

Εάν η συνολική ποσότητα για την οποία έχουν υποβληθεί αιτήσεις είναι χαμηλότερη ανά κωδικό και ανά χώρα από τη διαθέσιμη ποσότητα, η Επιτροπή καθορίζει την εναπομείνουσα ποσότητα που προστίθεται στη διαθέσιμη ποσότητα της επόμενης περιόδου.

5. Τα πιστοποιητικά εκδίδονται το ταχύτερο δυνατόν μετά τη λήψη αποφάσεως από την Επιτροπή.

Άρθρο 5

Κατ' εφαρμογή του άρθρου 21 παράγραφος 2 του κανονισμού (ΕΟΚ) αριθ. 3719/88, η ισχύς των πιστοποιητικών εισαγωγής είναι 60 ημέρες από την ημερομηνία της πραγματικής του έκδοσης.

Ωστόσο η διάρκεια ισχύος των πιστοποιητικών δεν μπορεί να υπερβαίνει την ημερομηνία της 31ης Δεκεμβρίου του έτους έκδοσης.

Τα πιστοποιητικά εισαγωγής που εκδίδονται με βάση τον παρόντα κανονισμό δεν μεταβιβάζονται.

Άρθρο 6

Οι αιτήσεις για χορήγηση πιστοποιητικών εισαγωγής συνοδεύονται από τη σύσταση εγγυήσεως 36,23 Ecu ανά 100 χιλιόγραμμα για όλα τα προϊόντα που αναφέρονται στο άρθρο 1.

Άρθρο 7

Με την επιφύλαξη των διατάξεων του παρόντος κανονισμού, εφαρμόζονται οι διατάξεις του κανονισμού (ΕΟΚ) αριθ. 3719/88.

Εντούτοις, κατά παρέκκλιση του άρθρου 8 παράγραφος 4 του εν λόγω κανονισμού, η εισαγόμενη με βάση τον παρόντα κανονισμό ποσότητα δεν μπορεί να υπερβαίνει εκείνην που αναφέρεται στις θέσεις 17 και 18 του πιστοποιητικού εισαγωγής. Ο αριθμός «0» εγγράφεται για το σκοπό αυτό στη θέση 19 του εν λόγω πιστοποιητικού.

Άρθρο 8

Τα προϊόντα τίθενται σε ελεύθερη εμπορία κατόπιν υποβολής πιστοποιητικού κυκλοφορίας EUR. 1 το οποίο εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 4 που επισυνάπτεται στην προσωρινή συμφωνία.

Άρθρο 9

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Ιουλίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 124 της 7. 6. 1995, σ. 1.

(2) ΕΕ αριθ. L 124 της 7. 6. 1995, σ. 2.

(3) ΕΕ αριθ. L 124 της 7. 6. 1995, σ. 3.

(4) ΕΕ αριθ. L 373 της 31. 12. 1994, σ. 1.

(5) ΕΕ αριθ. L 374 της 31. 12. 1994, σ. 1.

(6) ΕΕ αριθ. L 375 της 31. 12. 1994, σ. 1.

(7) ΕΕ αριθ. L 331 της 2. 12. 1988, σ. 1.

(8) ΕΕ αριθ. L 119 της 30. 5. 1995, σ. 4.

ΠΑΡΑΡΤΗΜΑ Ι

Α. ΠΡΟΪΟΝΤΑ ΚΑΤΑΓΩΓΗΣ ΕΣΘΟΝΙΑΣ

Μείωση του ποσοστού του δασμού κατά 60 % από την 1η Ιουλίου 1995

>ΘΕΣΗ ΠΗΝΑΚΑ>

Β. ΠΡΟΪΟΝΤΑ ΚΑΤΑΓΩΓΗΣ ΛΕΤΟΝΙΑΣ

Μείωση του ποσοστού του δασμού κατά 60 % από την 1η Ιουλίου 1995

>ΘΕΣΗ ΠΗΝΑΚΑ>

Γ. ΠΡΟΪΟΝΤΑ ΚΑΤΑΓΩΓΗΣ ΛΙΘΟΥΑΝΙΑΣ

Μείωση του ποσοστού του δασμού κατά 60 % από την 1η Ιουλίου 1995

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΑΡΧΗ ΓΡΑΦΗΚΟΥ>

Εφαρμογή του κανονισμού (ΕΚ) αριθ. 1713/95

(Σελίδα / )

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

ΓΔ VI/D/1 - ΤΟΜΕΑΣ ΓΑΛΑΚΤΟΣ ΚΑΙ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ

ΑΙΤΗΣΗ ΓΙΑ ΤΗ ΧΟΡΗΓΗΣΗ ΠΙΣΤΟΠΟΙΗΤΙΚΩΝ ΕΙΣΑΓΩΓΗΣ ΜΕ ΜΕΙΩΜΕΝΟ ΠΟΣΟΣΤΟ ΔΑΣΜΟΥ ΜΕ ΑΠΑΛΛΑΓΗ . . . . . . . . . . ΤΡΙΜΗΝΟ 1995

Ημερομηνία:

Κράτος μέλος: Κανονισμός (ΕΚ) αριθ. . . . . /95 της Επιτροπής

Αποστολέας:

Υπεύθυνος:

Τηλέφωνο:

Τέλεφαξ:

Αριθμός σελίδων:

Αύξων αριθμός των αιτήσεων:

Αιτούμενη συνολική ποσότητα (σε τόνους):

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙΙ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>